Решение на Общия съд (седми състав) от 6 юли 2022 г. — OC/ЕСВД
(Дело T‑681/20)(1)
„Отговорност — Публична служба — Персонал на ЕСВД с месторабота в трети страни — Подаване на сигнал за нередности — Доклад от инспекцията — Преместване — Актове с неблагоприятни последици — Поведение, което не представлява вземане на решение — Спазване на изискванията във връзка с административната фаза на производството — Защита на подателите на сигнали за нарушения — Член 22а от Правилника — Задължение за полагане на грижа — Членове 7 и 8 от Хартата на основните права — Зачитане на личния живот — Защита на личните данни“
1.      Жалби на длъжностните лица — Иск за обезщетение — Искане за отмяна на решението от административната фаза, с което се отхвърля искането за обезщетение — Искане, което няма самостоятелен характер по отношение на искането за обезщетение
(членове 90 и 91 от Правилника за длъжностните лица)
(вж. т. 36 и 37)
2.      Жалби на длъжностните лица — Иск за обезщетение — Административна процедура — Различно протичане в зависимост от наличието или липсата на акт с неблагоприятни последици — Заобикаляне на предвидените в Правилника правила за сроковете — Недопустимост
(членове 90 и 91 от Правилника за длъжностните лица)
(вж. т. 43—49, 53 и 56)
3.      Длъжностни лица — Социално осигуряване — Осигуряване за злополука и професионално заболяване — Обезщетение с фиксиран размер по режима на Правилника за длъжностните лица — Искане за допълнително обезщетяване, основано на нарушение, което може да ангажира отговорността на институцията — Недопустимост през времетраенето на процедурата, водена по реда на Правилника
(член 73 от Правилника за длъжностните лица)
(вж. т. 57 и 58)
4.      Длъжностни лица — Извъндоговорна отговорност на институциите — Условия — Противоправност — Вреда — Причинно-следствена връзка — Кумулативни условия — Липса на някое от тези условия — Отхвърляне на иска за обезщетение в неговата цялост
(член 340, втора алинея ДФЕС)
(вж. т. 63 и 64)
5.      Длъжностни лица — Извъндоговорна отговорност на институциите — Условия — Поправяне на вреда, причинена на длъжностно лице или служител — Задължение на администрацията за полагане на грижа — Обхват
(членове 268 и 270 и член 340, втора алинея ДФЕС; членове 90 и 91 от Правилника за длъжностните лица)
(вж. т. 65 и 66)
6.      Длъжностни лица — Права и задължения — Разкриване на факти, които водят до предположение за наличието на евентуална противозаконна дейност или на сериозно неизпълнение на задълженията — Защита на длъжностното лице, съобщило такива факти — Обхват
(член 12а, параграф 3 от Правилника за длъжностните лица)
(вж. т. 78—80)
7.      Длъжностни лица — Задължение на администрацията за полагане на грижа — Обхват
(вж. т. 100, 108, 117 и 119—121)
8.      Длъжностни лица — Принципи — Право на защита — Задължение за изслушване на заинтересованото лице преди приемането на акт с неблагоприятни последици за него — Обхват — Граници
(член 41, параграф 2 от Хартата на основните права на Европейския съюз)
(вж. т. 132—134)
9.      Длъжностни лица — Служебно досие — Документи, които трябва да се съдържат в него — Решение, засягащо административния статут на длъжностно лице — Понятие — Доклад от административна проверка — Изключване
(член 26, първа алинея, буква а) от Правилника за длъжностните лица)
(вж. т. 136—139)
10.    Основни права — Зачитане на личния живот — Защита на личните данни — Ограничения — Условия
(членове 7 и 8 и член 52, параграф 1 от Хартата на основните права на Европейския съюз)
(вж. т. 146—155)
Диспозитив
1)
Осъжда Европейската служба за външна дейност (ЕСВД) да заплати на OC сумата от 10 000 EUR за претърпените неимуществени вреди.
2)
Отхвърля иска в останалата му част.
3)
Осъжда ЕСВД да понесе направените от нея съдебни разноски, както и половината от съдебните разноски на OC.
1 ОВ C 19, 18.1.2021 г.